226/2010

V, stjórnarformaður félagsins A ehf., og K, meðstjórnandi og framkvæmdastjóri þess, voru sakfelldir fyrir brot gegn 1. mgr. 262. gr. almennra hegningarlaga nr. 19/1940, 1. mgr. 40. gr. laga nr. 50/1988 og 2. mgr. 30. gr. laga nr. 45/1987 með því að hafa á árinu 2007 hvorki staðið skil á virðisaukaskatti fyrir félagið samtals 25.699.936 krónur, né staðgreiðslu opinberra gjalda samtals 78.408.818 krónur. Hæstiréttur vísaði til ábyrgðar stjórnarmanna og framkvæmdastjóra einkahlutafélaga að lögum varðandi reikningsskil og féllst á með héraðsdómi að ákærðu hefðu þannig borið sameiginlega ábyrgð á þeim brotum sem þeir voru ákærðir fyrir. Var refsing beggja ákærðu ákveðin skilorðsbundið fangelsi í 18 mánuði og þeim, hvorum um sig, gert að greiða sekt að fjárhæð 104.110.000 krónur en sæta ella fangelsi í 12 mánuði.

Dómur Hæstaréttar.

Mál þetta dæma hæstaréttardómararnir Ó-kk-nf B-kk-nf Þ-kk-nf og V-kk-nf M-kk-nf M-kk-nf og H-kk-nf B-kk-nf dómstjóri.

Ríkissaksóknari skaut málinu til Hæstaréttar 8. apríl 2010 og 3. júní sama ár í samræmi við yfirlýsingar ákærðu um áfrýjun. Ákæruvaldið krefst staðfestingar héraðsdóms um sakfellingu ákærðu, en að refsing þeirra verði þyngd.

Ákærðu krefjast aðallega sýknu en til vara að refsing þeirra verði milduð.

Eins og greinir í hinum áfrýjaða dómi var ákærði V-kk-nf K-kk-nf E-kk-nf skráður stjórnarformaður A ehf. á þeim tíma sem ákæra tekur til og ákærði K-kk-nf S-kk-nf H-kk-nf skráður meðstjórnandi og framkvæmdastjóri félagsins. Stjórnarmenn einkahlutafélaga bera almennt ábyrgð á því að skipulag félags og starfsemi sé jafnan í réttu og góðu horfi, sbr. 1. og 3. mgr. 44. gr. laga nr. 138/1994 um einkahlutafélög, þar á meðal að nægilegt eftirlit sé haft með bókhaldi og meðferð fjármuna félagsins. Á hinn bóginn bera framkvæmdastjórar slíkra félaga, þegar þeir eru ráðnir, einnig ábyrgð samkvæmt 44. gr. laganna. Skal framkvæmdastjóri meðal annars annast daglegan rekstur félags og sjá um að bókhald þess sé fært í samræmi við lög og venjur og meðferð eigna félagsins sé með tryggilegum hætti. Fallist er á með héraðsdómi að ákærðu hafi þannig borið sameiginlega ábyrgð á þeim brotum sem lýst er í ákæru. Með þessum athugasemdum en að öðru leyti með vísan til forsendna héraðsdóms verður staðfest niðurstaða hans um sakfellingu beggja ákærðu.

Með vísan til forsendna héraðsdóms og með tilliti til umfangs brota ákærðu þykir rétt að þeir sæti fangelsi í 18 mánuði, sem verði bundið skilorði eins og í dómsorði greinir. Staðfest verður niðurstaða héraðsdóms um fésekt ákærðu, en vararefsing verður ákveðin fangelsi í 12 mánuði.

Ákvæði héraðsdóms um sakarkostnað verður staðfest.

Ákærðu verður, hvorum um sig, gert að greiða allan áfrýjunarkostnað málsins, þar með talin málsvarnarlaun skipaðra verjenda sinna fyrir Hæstarétti, sem ákveðin verða að meðtöldum virðisaukaskatti, allt eins og nánar greinir í dómsorði.

Dómsorð:

Ákærðu, K-kk-nf S-kk-nf H-kk-nf og V-kk-nf K-kk-nf E-kk-nf, sæti hvor um sig fangelsi í 18 mánuði, en fresta skal fullnustu þeirrar refsingar og hún falla niður að liðnum 2 árum frá uppsögu þessa dóms haldi ákærðu almennt skilorð 57. gr. almennra hegningarlaga nr. 19/1940.

Ákærðu greiði hvor um sig 104.110.000 krónur í sekt til ríkissjóðs innan fjögurra vikna frá uppsögu dóms þessa en sæti ella fangelsi í 12 mánuði.

Ákvæði héraðsdóms um sakarkostnað skulu vera óröskuð.

Ákærði, K-kk-nf S-kk-nf, greiði málsvarnarlaun skipaðs verjanda síns fyrir Hæstarétti, S-kk-ef S-kk-ef hæstaréttarlögmanns, 376.500 krónur.

Ákærði, V-kk-nf K-kk-nf, greiði málsvarnarlaun skipaðs verjanda síns fyrir Hæstarétti, M-kk-ef G-kk-ef hæstaréttarlögmanns, 376.500 krónur.

Ákærðu greiði óskipt annan sakarkostnað málsins, 49.935 krónur.